Up-170/03
Natisni
Opravilna št.:
Up-170/03
Datum odločitve:
22. 4. 2003
ECLI:
ECLI:SI:USRS:2003:Up.170.03
Akt:
Ustavna pritožba A. A. s.p. zoper sodbo Višjega sodišča v Ljubljani št. II Cp 1689/2001 z dne 18. 12. 2002 v zvezi s sodbo Okrožnega sodišča v Kranju št. I P 286/98 z dne 6. 6. 2001
Izrek:
Ustavna pritožba A. A. s.p. zoper sodbo Višjega sodišča v Ljubljani št. II Cp 1689/2001 z dne 18. 12. 2002 v zvezi s sodbo Okrožnega sodišča v Kranju št. I P 286/98 z dne 6. 6. 2001 se zavrže.
Evidenčni stavek:
Ker procesna predpostavka izčrpanosti pravnih sredstev ni podana in ker niso izpolnjeni pogoji za predčasno obravnavo ustavne pritožbe, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 4. 2003
Vrsta odločitve:
sklep
Vrsta rešitve:
zavrženje
Dokument:
US22369
Up-170/03-4
13. 5. 2003
SKLEP
Ustavno sodišče je v postopku za preizkus ustavne pritožbe samostojnega podjetnika A. A., s.p., Ž., na seji senata dne 22. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. s.p. zoper sodbo Višjega sodišča v Ljubljani št. II Cp 1689/2001 z dne 18. 12. 2002 v zvezi s sodbo Okrožnega sodišča v Kranju št. I P 286/98 z dne 6. 6. 2001 se zavrže.
Obrazložitev
1. Pritožnik vlaga ustavno pritožbo zoper sodbi, s katerima je bil v pravdnem postopku na prvi in na drugi stopnji zavrnjen njegov odškodninski zahtevek v višini 2.813.455 SIT. Ustavnemu sodišču predlaga, naj o njegovi ustavni pritožbi odloči pred izčrpanjem pravnih sredstev.
2. Ustavna pritožba se po določbi prvega odstavka 51. člena Zakona o Ustavnem sodišču (v nadaljevanju ZUstS) lahko vloži šele, ko so izčrpana vsa pravna sredstva. Po določbi drugega odstavka istega člena lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice.
3. Pritožnik izpodbija posamični akt, zoper katerega glede na veljavno zakonsko ureditev niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. V obravnavani zadevi bi pritožnik zoper izpodbijano sodbo Višjega sodišča glede na pogoje v zvezi z vrednostjo spornega predmeta lahko vložil revizijo. Po presoji pritožnikovih navedb in vsebine izpodbijanih sodnih odločitev z vidika zatrjevanih kršitev človekovih pravic Ustavno sodišče ugotavlja, da pritožnikov primer ni takšen, da bi Ustavno sodišče izjemoma odločalo o njegovi ustavni pritožbi pred izčrpanjem izrednih pravnih sredstev.
4. Ker procesna predpostavka izčrpanosti pravnih sredstev ni podana in ker niso izpolnjeni pogoji za predčasno obravnavo ustavne pritožbe, je Ustavno sodišče ustavno pritožbo zavrglo.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger
Tako tudi Evropsko sodišče za človekove pravice v zadevi Le Compte v. Belgium, Series A No. 58 - 10. februar 1983.
Druga alineja tretjega odstavka 60. člena Zakona o javnih skladih (Uradni list RS, št. 22/2000 - ZJS) je spremenila ime Slovenskega odškodninskega sklada v Slovensko odškodninsko družbo.